Welsh Corgi Pembroke

Ajalugu

Tõu päritolu on lahtine. Käibel on mitu teooriat. Üks neist eeldab, et tõu esivanemad toodi Kesk-Euroopast Walesi keltide poolt ligi 3000 aastat tagasi. Tõugu on segunenud Walesi aju- ja taksikoerad ning viikingite püstkõrvad (špitsi laadsed koerad).
Ajalooliselt kujunes regiooniti (Cardiganshire'i ja Pembrokeshire'i krahvkonna) kaks erinevat koeratüüpi.
Vaatamata erinevustele aretati korgisid 20. sajandi alguseni kui üht tõugu. 1934. aastal kinnitas Inglismaa Kennelklubi korgid kahe iseseisva tõuna.

Welsh Corgi Pembroke Eestis

Esimene welsh corgi pembroke toodi Eestisse Soomest aastal 1994 nimega Svarzekoks It's Up To You ehk Gigi. Näitustel aktiivseid osalejaid on vähe.
Eestisse on imporditud korgisid Soomest (kennelid Trafox ja Svarzekoks), Lätist (kennel Fairy's Gift), Leedust (kennel Gyvates Ašara), Tšehhist (kennel Ze Sibrtu) ja Taanist.
2008. aastal oli korgisid Eestis 91 isendit.

Legendid

Legendide kohaselt on nad "nõiutud" koerad. Mööda Walesi rohelisi künkaid vedasid nad haldjate ja nõidade tõldu,karjatasid nende loomi,olid väikestele rüütlitele hobuste eest. Ka praegu võib terane inimene näha nende õlgadel "võlusadulat".

Tõu nimetus

Ingliskeelne nimetus "corgi" tuleneb kahest sõnast "cor" (kääbus) ja "gi" (koer). Eestikeelne nimetus on "korgi".

Tõu nimetus teistes keeltes

Laialdaselt kasutatakse ingliskeelset nimekuju Welsh Corgi Pembroke või lühendatult Pembroke.

Standard

Kehtiva FCI originaalstandardi avaldamise aeg 29.10.2003.
Eesti. Parandatud tõustandard on kasutusel aprillist 2004. Tõlge Kaja Raudoja. Heaks kiidetud Eesti Kennelliidu juhatuses 10.veebruaril 2005 protokoll nr 2.
Üldmulje. Madal, tugev, jässakas, valvas ja aktiivne, jätab kindla ja vastupidava mulje.
Pea on kujult ja muljelt rebaselik, tähelepaneliku ja intelligentse ilmega, laup on suhteliselt lai ja kõrvade vahelt lame. Koonu ja pea suhe on 3:5. Koon on veidi kitsenev. Ninaots on must.
Kere. Keskmise pikkusega, hästi kaardunud, mitte kokku kasvanud ribidega, ülaltvaates veidi kitsenev. Ühtlane ülaliin. Rind on lai ja sügav, ulatudes hästi esijäsemete vahele.
Saba. Kärpimata. Asetatud ülaliini joonele, kantakse madalal, ei ole selja kohale keerdunud. Kantakse liikumisel seljaga samal joonel, rahulikus olekus madalal. Liiga kõrge või liiga madal saba asetus pole soovitatav.
Värvus. Ühevärviline punane, soobel, kollakaspruun (fawn) või black and tan; valgete märkidega kaelal, jäsemetel ja rinnal või ilma. Valge värvus peas ja näos on lubatud. 
Üks suurem erinevus kui te võrdlete neid tõuge väliselt, siis suuremad erinevused nende vahel on esikäppade asetus, pembrokel on nad otse ja cardiganil veidike randmetest väljapoole keeratud. Pembroke pea on oma kujult ja ilmelt rebaslik.
Aastaid on pembroke'idel lõigatud saba. Kuid arvestades loomakaitsjate hääli, on Eestis sabade kupeerimine keelatud. Väike osa pembroke'i kutsikaid sünnib lühisabalistena. Cardiganidel on aga alati olnud saba.
Ka on nendel kahel tõul erinevus värvides. Pembroke'il on lubatud, punane ja soobel valgete märkidega ning tricolour, siis Cardiganidel on neid värve märksa rohkem.

Iseloom

Energilisus, rõõmsameelsus, vastupidavus ja arukus teevad pembroke'ist usaldusväärse, kindla ja valvsa sõbra. Ta on vilgas, kuid mitte hüsteeriline. Ta areneb pidevalt ja tahab, et ka omanik areneks temaga koos. Vaatamata väikesele kasvule vajab ta kasvatamist ja koduse korra õpetamist. Diivanikoera roll talle ei sobi. Corgi on väikest kasvu suur koer. Corgidel on ka väikesed iseloomuerinevused. Pembroke on elurõõmsam ja kergestisüttivam, cardigan aga rahulikum ja ettevaatlikum.

Sotsiaalsus

Kuna corgi on aretatud universaalseks koeraks, siis on ta ka hea majavaht, kes teatab kõigist, kes hoovis või ukse taga liiguvad. Ka oskab ta valvata lapsi. Igal corgil on oma isikupära, mis teeb temast vaimustava kaaslase. Tavaliselt on corgid hea isuga. Ärge mingil juhul laske koeral ennast paksuks süüa.

Tervis

Corgid on suhteliselt terved tõud, pärilikke silmahaiguseid ja düsplaasiat esineb väga harva. Tavaline eluiga on 12–15 aastat, kuid ka 16–17-aastased koerad pole mingi haruldus.

Eesti

MTÜ Eesti Corgi Klubi "Gigi" asutati 7. novembril 2007. Sama aasta 6. detsembril võeti klubi Eesti Kennelliidu liikmeks.
Klubi nimi „Gigi“ valik oli lihtne. Tänaseks veel täiselu jõudu ja tahmist ning paljude korgide esiema vääris esiletõstmist.

Koolitamine

Pembroke'id on väga energilised koerad. Nad vajavad palju tegevust, muidu võivad nad endale ise valida sobiva, mis aga ei pruugi teie arvamusega kokku minna.
Neid on tihti lihtsam koolitada kui teenistuskoeri. Nad õpivad rõõmuga kõike uut ning võtavad meelsasti osa pere harrastustest. Nende koostöövalmidus on igati meeldiv omadus. Samas kui tegevus muutub corgile igavaks, hakkab ta ise trikke tegema. Seega koera koolitades pöörake tähelepanu sellele, et ükski õpetatav võte koerale igavaks ei muutuks, muidu juhtub nii et koer käib koolis teiega, mitte teie corgiga.
Corgisid võib näha agility ja sõnakuulelikkusevõistlustel ning flyballis. Corgid leiavad kasutamist ka jäljekoerana.
Üks ja esimene (praegu ka ainus) corgi läbis kuulekuskoolitus (KK). KK1 eksam sooritatud, hetkel käsil KK2 tase.

Karjatamine

Welshi corgisid kasutati karjustena, talu valvekoertena ja seltsilistena. Algselt olid corgid väga jässakad, kuldset või bluemerle värvi, tihti rippkõrvadega. Corgide lühikesed jalad on aastasadade pikkuse aretustöö tulemus. Madal tugev koer sobib eriti hästi lehmade karjatamiseks ebatasasel karjamaal. Lühikesed jalad annavad instinktiivse "kannulkäijale" kiiruse ja võimaldavad vältida lehmade kabjahoope, kui ta haukudes ja näksides neid ajab.
Meil on see harrastus lapsekingades. Paar koera tegeleb lammaste karjatamisega. Esimesed sellelaadsed koolitused toimusid 2007. aastal Viljandi maakonnas.

Näitused

Esimene Welsh Corgide sertifikaadiõigusega erinäitus "15 aastat corgit Eestis" toimub 4. juulil 2009 Pärnumaal. Kohtunikud Sandra Muckle (Kennel Gowerston, Suurbritannia) hindab welsh corgi cardigane. Margo Hackney (Kennel Marisco, Suurbritannia) hindab welsh corgi pembroke.

Üritused

Korgide suvepäevad toimusid 9.–10. augustil 2008 Viljandimaal Kõpu vallas Supsi külas Karjamaa talus.

Film

1963 – "Little Dog Lost" Disney filmi.DVD. Samanimelise raamatu ainetel. Autor prantsuse lastekirjanik René Guillot (1900–1969).